BATAY SA MGA TOTOONG PANGYAYARI
Sina Kinoshita at Tateno…
Kaaalis lang ni Maejima para pabalikin sila.
Kinoshita!
Tateno!
Naririnig n'yo ba ako?
Kinoshita! Tateno!
Tigil!
FUKUSHIMA DAIICHI SA MAY ENTRANCE NG UNIT 1 REACTOR BUILDING
Kayong dalawa! Kailangan n'yong bumalik!
Ano?
Basta balik na.
Pero bakit?
Basta!
Basta balik na!
Kailangan nating bumalik!
Balik!
Puting usok sa tsiminea?
CONTROL ROOM NG UNIT 1 AT 2
Bakit naman mangyayari iyon?
Hindi ko alam.
Baka mahirapan na tayong makapasok ulit.
Shift Supervisor, bumababa!
Shift Supervisor! Bumababa.
Ang alin?
Presyon ng primary containment vessel.
Ha?
Ngayong 2:30 p.m., bumaba na sa 610 kilopascals.
Singaw ng tubig mula sa reactor 'yung puting usok.
Gumana 'yung compressor, 'no?
Sabi ni Station Manager Yoshida,
magkakabit sila ng compressor sa AO valve para mabuksan sa labas.
Oo, nabalitaan ko nga.
Ibig bang sabihin, tagumpay ang pagpapasingaw?
Iyon nga ang ibig sabihin.
Nagawa natin.
Sigurado ka?
Makakahinga tayo sa ngayon.
Mabuti naman.
Oo, sa ngayon.
Huy, hinto ka rito?
Hinto ka rito at pakidala lahat doon!
FUKUSHIMA DAIICHI SA HARAP NG UNIT 1 TURBINE BUILDING
Magpalit kayo.
Pagkatapos n'yo diyan, puwedeng 'yung amin naman?
Hoy! Ingatan n'yo!
Dito rin.
Ayon sa diagram, banda rito ang pasukan ng tubig.
Kung ganoon, hawiin pa natin ang nakaharang.
-Sige. -Watabe, tumulong ka.
-Opo, sir. -Tutulong din ako.
Sige.
-Mag-ingat kayo! -Puwede rito?
Huwag kayong magmadali!
-Mag-iingat. -Di kailangang magmadali.
Hindi dapat mabaluktot ang hose.
-Mahaba ito. Ingat. -Sige.
-Kita ko na! -Mag-ingat…
-Watabe! Pagamitin mo ng power shovel! -Opo, sir.
Sarhento Motoyama at apat na kasama. May fire truck na.
Kinukumpirma ang pagpapadaloy ng tubig.
Sarhento, maghanda sa paglalagay ng tubig!
Opo, sir!
-Okay. Nakakabit na! -Bilis!
-Nakalubog na ang pump. -Roger!
Isa, dalawa, tatlo! Hayan.
-Pakihawakan. -Sige.
Ingatan mo.
Ito iyon!
Ito ang pasukan ng tubig!
PASUKAN NG TUBIG (INTEGRATED HYDRANT SYSTEM)
Kumpirmado ang pasukan!
-Dalawampung metro, deretso! -Sige!
Di kailangang magmadali. Mag-ingat.
Nakakonekta na. Padaluyan na ng tubig.
Roger!
Padaluyan na ng tubig!
Ibinalita sa amin ng TOEPCO
na matagumpay ang pagpapasingaw.
Dahil sa pagsisikap nila, ang primary containment vessel
ay inaasahang lalamig na.
Ang dami ng radioactive material
na sisingaw sa hangin mula sa vent ay kakaunti.
Wala itong agarang epekto sa katawan ng tao,
at maaari kayong maging kampante na kontrolado na ang sitwasyon.
Mabuti naman kung gan'on.
Oo.
Pakiusap.
Sergeant Major Hayami!
Station Manager Yoshida.
EMERGENCY OPERATION ROOM
Ngayong walang fire truck ang lokalidad,
di sapat ang salita para pasalamatan ang tulong ng SDF.
Maraming salamat.
Walang anuman.
Kaya lang,
mauubusan din kami ng tubig-tabang.
Oo, inaalala ko rin iyan.
Paano iyon?
Pinaghahandaan na rin namin ang paglalagay ng tubig-alat.
Maigagawa n'yo ba kami ng linya mula dagat?
Imposibleng makasipsip kami ng tubig mula sa dagat papunta sa gusali
dahil 10 metro iyon mula sea level.
Pero kung makakababa kayo sa pantalan…
Ah, alam n'yo ba kung saan iyon?
'Yung daungan na malapit sa dalampasigan, tama ba?
Oo.
Kailangan namin kayong gumawa roon.
Naiintindihan ko.
Kapag may kasunod na tsunami, maaaring maanod kayo at ang fire truck.
May pamilya rin kami rito sa Fukushima.
Gagawin namin ang kailangan.
Sabihan n'yo lang kami.
Maraming salamat. Utang na loob namin ito.
MARSO 12, 3:36 P.M.
Pumayag ang head office na gumamit ng tubig-alat?
Ang dumi ng banyo dahil sa kawalan ng tubig.
Dapat may gawin.
Oo, pero pinayagan ba tayo?
Sa ganitong krisis,
paano sila tatanggi sa atin?
Tama ka naman.
Ano iyon?
Magsuot kayong lahat ng full face mask!
-Opo, sir! -Mag-mask kayo!
-Mask! -Pahinging mask!
Heto na.
-Doon! -Kailangan din namin.
Salamat.
May lindol ulit?
May mali.
Tatawag ako sa Control Room.
Emergency Operation Room.
-Ano'ng nangyari? -Maejima?
Ano 'yon? Ano'ng nangyari?
Ano?
Hindi ba may nangyari diyan?
Pasensiya na,
pero hindi rin namin alam.
Parang may dagundong!
Saan galing iyon?
Pasensiya na, hindi ko alam. Aalamin ko agad!
Teka!
'Yung safety procedures.
Una, kumpirmahin na ligtas ang ibang operator.
Saka pa lang mag-imbestiga.
Sige.
Naglaho ang ikalimang palapag ng reactor building!
-Ha? -Ano?
Station Manager! Saan ka pupunta?
-Kontaminado sa labas! -Gusto kong makita.
FUKUSHIMA DAIICHI SEISMIC ISOLATED BUILDING, UNANG PALAPAG
Ano'ng nangyari?
Ngayon?
Itulak mo pa roon.
-Ayos ka lang? -Masama ito…
Masama...
'Wag kang gumalaw!
Pipigilan ko ang dugo.
-Tiisin mo. -Pahinging tubig at tuwalya.
Ang survey meter?
Hanggang 100,000 ito at nasagad na.
Nakapasok na ang hangin mula labas, kaya pareho na rin sa loob.
Okay.
Una, isara ang pinto. Gamitan ng duct tape.
Gamitan ng karton ang pinto sa likod. Dapat di makapasok ang hangin.
-Magsagawa ng safety check. -Opo, sir!
-Ingat! 'Wag gagalaw! -Ikaw dito.
Ayos ka lang?
HARAP NG SEISMIC ISOLATED BUILDING
-Dito! -Sumabog!
May sumabog!
Huy! Naririnig mo ako? Ayos ka lang?
'Yung reactor building… May sumabog.
Bilis! Ipasok n'yo siya!
Tara.
Bilis!
Kaunti na lang.
EPISODE 5
Nasabi sa akin na may puting usok mula sa Unit 1.
Ano'ng nangyayari?
Ah…
Wala pang ulat mula sa TOEPCO.
Malamang, dahil sa volatility.
"Volatility"?
Di ko kailangan ng panlahatan.
Bigyan mo ako ng kongkreto!
Ngunit wala ako sa lugar para…
Sunog o pagsabog…
Hindi naman ganoon?
Hindi, malabo iyan.
Sa kondisyon ngayon,
malabong sumabog ang primary containment vessel.
Tingnan n'yo ang TV!
Kuha nang 3:40 p.m. ang footage na nakikita n'yo
sa Fukushima Daiichi Nuclear Power Station.
Sa Fuku… Ah…
May makapal na usok na nagmumula sa Unit 1 reactor sa Fukushima Daiichi.
Ang usok… Ah, may makapal na usok
at mukhang patungo sa hilagang direksiyon.
Nakikita n'yo ba?
Ang nakikita n'yo ngayon...
Mr. Minegishi, ano ito?
Isa itong pagsabog!
May makapal na usok na nagmumula sa Unit 1 reactor sa Fukushima Daiichi.
Ano'ng nangyayari?
Kasasabi mo lang na hindi iyon posible!
Chief Wakiya, ipaliwanag mo!
Sige! Kukumpirmahin ko agad!
Tawagan ang TOEPCO!
Si Bise Presidente Murakami.
Ano 'yung sumabog?
Sumabog ba ang reactor?
Paumanhin, sir. Humihingi pa kami ng kumpirmasyon…
"Kumpirmasyon"?
Nasa telebisyon na!
Basta tumawag kayo sa estasyon!
Gulong-gulo sila roon.
-Di pa namin alam… -Paano ka nakakakalma?
May sumabog! Naiintindihan mo ang ibig sabihin?
Opo.
Tama na siya.
Kakalap ako ng impormasyon.
Ano'ng nangyayari sa Unit 1?
FUKUSHIMA DAIICHI MALAPIT SA UNIT 1
Malapit na tayo. Kaunting tiis na lang.
Hayaan mo lang diyan!
Pipigilan ko ang pagdugo!
Masakit, pero magiging ayos ka rin!
Ayos ka lang?
Pakitingnan ng radiation dosage niya.
Pakisukat sa kanya.
Itataas ko ang mga kamay mo, okay?
Akin na 'yung kahoy!
'Yung manipis!
May mga tuwalya sa kotse.
Dalhin mo rito!
Zero One, Zero One. Si Zero Zero ito. Copy?
Zero Zero, ito si Zero One. Malinaw ka. Over.
Zero One, ayos ka lang?
Walang abnormalidad. Sergeant Major, ayos ka lang?
Ayos lang ako.
Update sa estado.
Basta buhay ang lahat.
Malubha ang isa sa mga taga-TOEPCO,
at nasira ang hose. Hindi maitutuloy ang pagbobomba!
Nasa seismic isolated building ako.
Pabalikin mo ang team mo. Tigil ang operasyon.
Magre-regroup tayo.
Roger!
Magtipon lahat!
Kababalik lang ng mga taga-SDF.
Malubha ang isang tauhan natin, pero wala namang panganib sa buhay.
Maliban doon, di malala ang iba. Maayos lahat!
Ganoon ba?
Salamat sa Diyos.
Mabuti naman.
Salamat sa Diyos.
Tama ba tayo? Hydrogen explosion nga?
Mukhang ganoon nga.
Nasa anim na millisieverts ang dose ng mga pabalik na tauhan.
Kung butas ang primary containment vessel,
imposibleng ganoon lang kababa ang radiation.
Oo nga.
Pero na-expose pa rin ang primary containment vessel.
Kung nasira iyon,
kakalat sa hangin ang radioactive material.
Oo...
Kailangan nating palamigin.
Makakapagpasok pa ng tubig?
Ah,
nasira sa pagsabog ang hose na 10 oras ikinabit.
Hindi na magagamit iyon.
Maglalagay kami ng bagong hose.
Sergeant Major Hayami...
Ano'ng ibig mong sabihin?
May sariling hose ang mga fire hydrant sa labas.
Maghahanap kami at ilalatag namin
para bumuo ng linya ng tubig-alat at tubig-tabang.
Ang fire truck? Ligtas sa pagsabog?
Hindi ko alam.
Kung hindi, gagamitin namin 'yung sa inyo,
'yung nakabinbin sa Unit 5 at 6.
Oo, pero… hindi makadaan doon. Hindi iyon makakaandar.
Lilinisin namin ang harang.
-Maraming salamat. -Walang anuman.
Nandito kaming handang rumesponde sa anumang kailangan.
Tingin ko, sobrang radioactive ng gumuho.
Ang paglilinis niyon
ay tungkulin namin.
Salamat.
Sergeant Major Hayami!
Kahit may natitirang tubig-tabang,
kaunti na iyon.
'Wag na 'yung linya ng tubig-tabang.
'Yung sa tubig-alat na lang.
Sige.
-Mukhang water vapor. -Oo nga.
Parte pa rin siguro ng ginagawa nila para pababain ang presyon.
Kung aayusin nila ang presyon sa containment ves…
Mawalang-galang na. Mayroong update.
Ayon sa TOEPCO,
hindi mapanganib ang radiation levels sa loob ng reactor.
-Hindi sumabog ang reactor? -Ganoon nga.
'Yung kongkreto lang ng reactor building ang tumalsik.
Mataas ang radioactivity nang nangyari ang pagsabog,
pero bumalik sa normal pagkatapos.
Kaya sa tingin namin, 'yung gusali ang sumabog,
at hindi iyon nuclear na pagsabog.
Sa lahat ng posibilidad, malamang na hydrogen explosion iyon.
Ano ang pangkalahatang sitwasyon? Pati sa ibang unit?
Nagpapasok pa rin sila ng tubig, 'no?
Masyado pang magulo ang sitwasyon doon
para maidetalye iyan.
Basta sabihin mo kung ano ang nalalaman mo.
Ang totoo, hindi pa namin sila nakakausap.
Kumpirmahan n'yo agad ang sitwasyon.
Opo, sir!
Ah, mawalang-galang na.
Kung ayos lang…
BISE PRESIDENTE MURAKAMI
Bakit? Ah, hello sir…
Ano?
Oo.
Sige.
Sige. Naiintindihan ko.
Ipapaalam ko sa kanila. Paalam.
Ano iyon?
Napag-alaman namin na magkakaroon ng power shortage sa Tokyo.
Ibig sabihin, sa perspektiba ng TOEPCO,
gusto naming magpatupad ng rolling blackouts.
Rolling blackouts?
Gaya ng inasahan, nahihirapan sila. Matatagalan sila sa paglatag ng mga hose.
Dahil sa layo ng dalampasigan at sa banta ng tsunami, natural lang iyon.
Ilang fire truck ang gumagana?
May tatlo raw silang magagamit.
Masama ito. Hindi natin ito magagalaw!
-Sa may pader tayo. -Sige!
-Ilipat dito 'yung harang! -Opo, sir.
-Sa may pader daw. -Sa may pader!
-Sige, buhatin natin! -Isa, dalawa, tatlo…
-Pakitaas pa! -Sige!
Ako na.
Sa likod mo ako!
-Sa tabi lang. Ingatan n'yo. -Sige!
FUKUSHIMA DAIICHI MALAPIT SA UNIT 1
Sergeant Major,
okay lang ba talaga
na gawin natin ito?
Kalimutan mo ang anumang banta sa kalusugan.
Pagtuunan mo lang ang misyon.
Opo, sir.
Sergeant Major Hayami!
Tumatawag si Station Manager.
-Si Hayami ito. -Ah, Sergeant Major Hayami!
Bakit?
Ganito kasi,
may tinatawag tayong backwash valve pit.
Backwash valve pit?
Oo.
Butas iyon na siyam na metro ang haba, 66 na metro ang laki,
na ginagamit sa pag-iinspeksiyon.
Butas? Tapos?
May tubig-alat pa na dala ng tsunami
na naipon sa butas.
Sa madaling salita, parang pool iyon!
Ah, sige.
Malaki rin iyon, 'no?
Oo. Kung kukuha kayo ng tubig doon
gamit ang tatlong fire truck,
magtutuloy-tuloy ang daloy ng tubig.
Tingin ko, mas malapit iyon
kaysa sa dagat.
Baka umubra. Susubukan namin.
Sige.
-Shimura! -Bakit?
-Tipunin mo ang squad! -Roger!
Squad! Makinig kayo!
-Magtipon-tipon kayo! -Opo, sir.
-Kato! -Ano po?
-Ang layout at mga aerial photo. -Opo, sir.
-Sandali. -Ano po?
-Ah, ang backwash valve pit…
-Ipakita mo sa akin. -Sige!
Gagawa tayo ng buong linyang daluyan ng tubig.
-Roger! -Roger!
-May pula at berdeng ilaw? -Oo.
At ipinapahiwatag niyon
kung bukas o sarado ang valve sa IC, 'no?
Di ba puwedeng tingnan iyon para matukoy kung bukas ang valve?
Hindi. Patay ang parehong ilaw kanina.
Ano't ano pa man, tumataas ang presyon sa loob ng primary containment vessel.
Nagkaproblema.
Di ba ibig sabihin niyon, di gumagana ang mga pampalamig?
Kailan iyon huminto?
Gaya ng sinabi ko,
noong mag-blackout nang 3:35 p.m. dahil sa tsunami,
hindi na ma-monitor ang nangyayari sa mga reactor.
Imposible nang tukuyin ang oras.
Paumanhin, Punong Ministro.
May ulat mula sa Fukushima Daiichi.
Bumaba man ang presyon ng primary containment vessel kanina,
tumataas na ulit ito.
-Bakit? -Hindi pa alam ang dahilan.
"Hindi pa alam?"
Paano kapag sumabog ang containment vessel?
Baka nagsara ang vent?
Eh 'yung pagpapatubig?
Hindi sapat ang tubig-tabang, kaya gusto nilang gumamit ng tubig-alat.
Ano pa ba'ng mapagpipilian?
Pero kung maraming dumi sa tubig-alat, di ba magkakaroon ng recriticality?
Mga taga-TOEPCO!
"Recriticality"?
Mr. Minegishi, posible ba iyon?
Ah...
Hindi ko masasabing hindi posible iyon.
Kung gayon, mangyayari?
Paumanhin…
pero kung tatanungin n'yo kung posible,
hindi siya walang-wala…
Sagutin mo na lang!
Ano? Mangyayari ba ang recriticality o hindi?
Maaari, 'no? Sinasabi mo bang hindi puwede ang tubig-alat?
Higit sa lahat,
di na magagamit ang reactor dahil sa tubig-alat.
Di iyan ang dapat alalahanin ngayon!
Hindi iyan ang pinag-uusapan.
Ang usapin ay kung ligtas ba ang tubig-alat!
Mr. Ishizuka!
Gaano katagal ang pagpapadaloy ng tubig-alat?
Hanggang ngayon, tubig-tabang pa rin ang ginagamit,
kaya medyo matatagalan ang pagpapalit sa tubig-alat.
Gaano katagal?
Mga isang oras.
Sige.
Tumigil muna tayo at sa susunod na isang oras,
alamin natin kung ligtas gamitin ang tubig-alat.
Balik tayo 'pag nakaisang oras.
Narito si Bise Presidente Murakami ng TOEPCO.
Ipinatawag ko siya tungkol sa mga rolling blackout.
Pasensiya na sa abala.
Ipinasabi ko na kay Mr. Ishizuka,
pero tila kulang ang paliwanag namin.
Maupo ka.
'Pag ang mga estasyon sa Silangan
ay nanatiling nakatigil dahil sa pinsala ng lindol,
sa inaasahang peak bukas nang 6:00 p.m.,
magkaka-blackout.
'Pag nangyari iyon, pati kuryenteng kailangan
sa pagpapagana ulit ng mga estasyon ay mawawala,
at ilang araw mawawalan ng kuryente ang Tokyo.
Ang paraan lang para maiwasan iyon
ay hatiin ang rehiyon ng Kanto sa limang lugar
at magpatupad ng blackout sa bawat isa.
Walang ibang paraan.
Kung magsalita ka, parang natural iyon.
Patakbuhin n'yo agad ang mga estasyon!
-Tama siya! -Responsibilidad ng TOEPCO iyon.
Paanong "walang ibang paraan"?
Sandali! Tumahimik ang lahat!
Dahil weekend ngayon,
mahirap sabihan ang mga ospital at mga residenteng ginagamot sa bahay.
May mga naka-artificial respirator.
Hindi mo ba puwedeng pag-isipan ulit ang pagputol ng kuryente?
Humihingi ako ng paumanhin,
pero di ito bagay na "pag-iisipan ulit".
Malinaw ang katotohanang kapos tayo sa kuryente.
Di ito maiiwasan.
Ang malalaking korporasyon at mga pasilidad kaya?
Baka puwede silang papagtipirin!
Di natin basta puwedeng putulan ang mga ospital at mga pasyente sa bahay!
Buhay ng mga tao ito!
-Oo! -Tama siya.
-Inisip n'yo man lang ba iyon? -Eh 'yung mga taong binubuhay ng makina?
-May dapat magpaliwanag. -Di lang TOEPCO ang magdedesisyon!
Hello, si Ishizuka ito. Alam kong abala kayo, pero…
Ano'ng kailangan?
Kumusta 'yung sa tubig-alat?
Ginagawa na namin.
Pinagagamit namin sa SDF ang naipong tubig sa backwash valve pit.
FUKUSHIMA DAIICHI, MALAPIT SA BACKWASH VALVE PIT
-Dahan-dahan! -Sige!
-Ingat sa nilalakaran. -Sige.
-Pakiusap! -Ingatan iyan!
Dadaan.
Hindi iyan ang gusto kong marinig.
Ha? Ano'ng ibig sabihin?
Itigil n'yo ngayon din.
Bakit?
Kasisimula pa lang dumaloy ng tubig. Di puwedeng itigil.
Dapat mapalamig agad ang mga reactor.
Basta makinig ka! Itigil n'yo na iyan!
Nagtatanong ang Punong Ministro!
Ano'ng sinasabi mo?
Gusto muna nilang kumpirmahin na ligtas iyan.
Hindi puwedeng sabihin na ginagawa na.
Magmumukha tayong tanga!
Mapapahiya tayo!
Ito ba talaga ang panahon para diyan?
Trabaho mong ayusin ang politika ng mga bagay-bagay!
Basta ihinto n'yo muna ang pagpapadaloy ng tubig-alat!
Naiintindihan mo? Ngayon na.
Punyeta!
Ano?
Siguradong papayag ang malalaking negosyo kung sasabihan n'yo.
Natural, nasabi na namin sa malalaking kliyente na magtipid.
Naiintindihan nila ang planong blackout.
"Mga kliyente" n'yo?
Mas inaalala n'yo sila kaysa sa mga may sakit at pinsala?
Hindi iyan ang sinabi ko.
-Ang punto, wala nang ibang… -Sige na!
Gawin n'yo ang gusto n'yo.
Pero isasapubliko ng administrasyon ang pagtutol nito!
Kapag may namatay dahil dito,
tandaan n'yo na kasalanan n'yo iyon!
Kakasuhan namin kayo ng pagpapabaya!
-Tama! -Kahit isa lang ang mamatay!
-Mananagot kayo! -Pera lang ang habol n'yo!
Wala raw ibang paraan! Mag-isip kayo!
Di n'yo man lang inisip 'yung matatandang mag-isa sa bahay.
-Hindi ganoong kadali iyon! -Hindi maaari!
Sa ngayon, pahinga muna tayo.
Magpatuloy tayo pagkatapos ng isang oras.
May usapin pa ng tubig-alat,
at kakalap pa tayo ng impormasyon sa blackout.
TO-OH ELECTRICITY POWER COMPANY
TOEPCO HEAD OFFICE EMERGENCY DISASTER RESPONSE HEADQUARTERS
-Patayin ang mic. -Opo, sir.
-Narito si Presidente? -Opo.
Balik-trabaho ang mga kliyente bukas.
Kulang tayo ng 10,000,000 kilowatts.
-Ginoong Presidente, pakiusap… -Wala tayong magagawa!
May impormasyon ako sa planong rolling blackout.
Ano'ng sabi ng administrasyon?
Hindi raw nila aaprubahan.
Sabi ni Chief Cabinet Secretary Sano,
papatayin daw natin 'yung mga naka-life support sa bahay.
Kapag ginawa natin, kakasuhan daw tayo ng murder.
Parang ganoon ang sabi nila.
Sa madaling salita, gusto nilang putulan ang malalaking kliyente
at ibahin ang plano para 'yung may mga makinang medikal
ay hindi maabala.
Ano ba naman…
Di nila maunawaan ang panganib ng nakaambang blackout.
Kapag tuluyang nag-blackout, mawawalan lahat ng bahay.
Kailangan man ng life support o hindi.
Hindi iyon maiiwasan.
Sasabihan natin ang mga kliyente
na utos ito ng ministro o ng Chief Cabinet Secretary
at hihilinging maunawaan nila ang ibabawas pa.
Sige.
3:36 P.M. UNIT 1 HYDROGEN EXPLOSION
NAGHAHANDANG MAGPASOK NG TUBIG
May sumabog na ngang gusali,
kahihiyan pa sa gobyerno ang inaalala nila, ha?
Siraulong kompanya ito.
Ayos ka lang?
Ayos lang.
-Kinoshita. -Bakit?
Usap tayo?
Sige.
Hindi pa alam ang kondisyon ng reactor,
at nahihirapang sumagot ang TOEPCO.
Hindi puwedeng ganito.
Handa na kami!
Kumusta 'yung sa tubig-alat?
Ginagawa ngayon.
Ang alam ko, pinatigil kayo ni Ishizuka.
Oo nga.
Pero alam n'yong hindi ko magagawa iyon.
Kahit magbomba kami ng tubig-tabang, mauubos agad iyon.
Walang katapusan ang tubig-alat.
Di mauubos iyon. Malinaw iyan.
Akala mo, di ko alam iyon?
Gustong kumpirmahin ng Punong Ministro na ligtas ito.
Itigil n'yo!
Paanong "ligtas"?
Kakatwang isipin na magdudulot ng recriticality ang tubig-alat.
Saka pinasimula ko sila kahit walang permiso.
Kahit tumigil ngayon,
di na masasalba ang mga mukha n'yo!
Napag-isipan na namin iyan.
Sasabihin na lang naming sinuri ninyo ang kaligtasan.
Ang presyon ay nasa 540 kilopascals.
Tingin ko, walang dapat sayanging oras.
Manahimik ka!
Di ko hinihingi ang opinyon mo.
Inuutusan kita.
Basta ganito,
padadaluyan n'yo ng tubig-tabang hangga't mayroon.
Tapos gawin n'yo ang dapat
para ihanda ang pagpapalit sa tubig-alat
kapag naubos ang tubig-tabang!
Huminto muna sa tubig-alat.
Ihihinto natin ang tubig-alat!
Tubig-tabang muna!
Ikonekta ang pasukan ng tubig sa tubig-tabang.
-Sige. -Opo, sir.
Ayos na?
Sige!
FUKUSHIMA DAIICHI MALAPIT SA UNIT 1
Ipinaalam sa atin na tumataas ang tubig.
Ayos!
Bago maubos ang nasa backwash valve pit,
dapat hawiin natin 'yung guho at gumawa ng ruta papuntang dagat.
Opo, sir!
Tumataas ang tubig.
Lampas na sa TAF line!
Okay!
Umaayon sa plano ang pagpapadaloy ng tubig-alat!
Mabuti.
Ang galing mong umarte, sir.
Mukhang naloko mo talaga sila.
Hindi nila aakalaing patuloy ang pagbomba ng tubig-alat.
Grabe.
Ang SDF at lahat ng katrabaho natin
ay nagpapakahirap kahit mataas ang radiation.
Hindi ako puwedeng magpatalo.
Ano't ano pa man, siguradong mapaparusahan ako dahil dito.
Alam ng lahat dito kung sino ang nasa katwiran.
Kaya puwede nating isugal ang buhay natin.
Siguro
masaya dapat ako kung mabubuhay ako para makatanggap ng parusa.
Ganoon nga.
Una tayo sa mundo sa pagpapasingaw
at una rin sa paggamit ng tubig-alat.
Walang manual ito.
Teritoryo itong hindi pa napapasok.
Kailangan nating
gumawa ng sariling mga pasya.
Mula ngayon, iyon ang gagawin natin.
Tagapagsalin ng Subtitle: Moonnette Maranan